บ.ที่ปรึกษาฯ แย้มสถาบันการเงินใน “วอลล์สตรีท” อาจเลย์ออฟพนักงาน-ลดโบนัส ครั้งใหญ่ 15-20%
"จอห์นสัน แอสโซซิเอทส์ อิงค์" แย้มสถาบันการเงินใน “วอลล์สตรีท” อาจเลย์ออฟพนักงาน-ลดโบนัส ครั้งใหญ่ 15-20% ปีนี้ เซ่นพิษ "โควิด"-ผลกระทบชุมนุมประท้วง Black Lives Matter!
"จอห์นสัน แอสโซซิเอทส์ อิงค์" แย้มสถาบันการเงินใน “วอลล์สตรีท” อาจเลย์ออฟพนักงาน-ลดโบนัส ครั้งใหญ่ 15-20% ปีนี้ เซ่นพิษ "โควิด"-ผลกระทบชุมนุมประท้วง Black Lives Matter!
24 มิ.ย. 2563

จอห์นสัน แอสโซซิเอทส์ อิงค์ บริษัทที่ปรึกษาด้านค่าตอบแทนและสวัสดิการพนักงาน เปิดเผยรายงานล่าสุด บ่งชี้ว่า บริษัทในภาคอุตสาหกรรมการเงินในวอลล์สตรีทของสหรัฐฯ มีแนวโน้มที่จะลดเงินโบนัสปีนี้ลง 15-20% และอาจมีการปรับลดพนักงานครั้งใหญ่
นายอลัน จอห์นสัน ซึ่งเป็นผู้จัดทำรายงานฉบับดังกล่าวร่วมกับผู้เชี่ยวชาญด้านการเงินหลายท่าน ระบุว่า แม้ว่าตลาดการเงินนิวยอร์กจะได้รับผลกระทบน้อยกว่าที่นักวิเคราะห์คาดการณ์ไว้ก่อนหน้านี้ แต่อาจต้องมีการปรับลดตำแหน่งงานลง ในขณะที่บริษัทต่างๆ กำลังถูกบังคับให้ต้องตัดสินใจอย่างรวดเร็วและกำจัดการทำงานในส่วนที่เป็นปัญหาทิ้งไปในช่วงที่ต้องเผชิญกับวิกฤตโรคระบาดครั้งใหญ่
นายจอห์นสัน กล่าวว่า “เทคโนโลยีทำให้เรารู้ว่า เราไม่ต้องการพนักงานจำนวนมาก และไม่จำเป็นต้องใช้ระดับการบริหารที่มากมายนัก ทำให้ในหลายบริษัท ตำแหน่งงานเริ่มไม่มั่นคงอีกต่อไป”
ส่วนพนักงานที่ยังไม่ถูกเลิกจ้างนั้น นายจอห์นสัน กล่าวเสริมว่า บริษัทฯที่เป็นนายจ้างก็อาจคุมเข้มในเรื่องของการจ่ายค่าตอบแทน เนื่องจากบริษัทฯเองก็ต้องพิจารณาผลการดำเนินงานของบริษัทในช่วงวิกฤตโควิด รวมถึงผลกระทบจากช่วงที่มีการชุมนุมประท้วง Black Lives Matter ด้วยเช่นกัน